Document ID: 31988L0665

Padomes Direktīva
(1988. gada 21. decembris),
ar ko groza dažas direktīvas par dalībvalstu tiesību aktu tuvināšanu, ja šajās direktīvās ir noteikums, ka apliecinājumi un sertifikāti publicējami Eiropas Kopienu Oficiālajā Vēstnesī
(88/665/EEK)
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu, un jo īpaši tā 100.a pantu,
ņemot vērā Komisijas priekšlikumu,
sadarbībā ar Eiropas Parlamentu [1],
ņemot vērā Ekonomikas un sociālo lietu komitejas atzinumu [2],
tā kā dažas Kopienas direktīvas nosaka vispārīgus EEK apstiprinājuma, EEK tipa pārbaudes, EEK verifikāciju un citus EEK sertifikācijas noteikumus; tā kā citas īpašas direktīvas atsaucas uz šīm procedūrām;
tā kā EEK apstiprinājuma un EEK tipa pārbaudes kontekstā tiek nodrošināta savstarpēja informācijas apmaiņas sistēma dalībvalstu un/vai to pilnvaroto iestāžu starpā, kā arī Komisijai sniedzamie paziņojumi par piešķirtajiem sertifikātiem; tā kā šo sertifikātu īss izklāsts arī publicējams Eiropas Kopienu Oficiālajā Vēstnesī;
tā kā gūtā pieredze rāda, ka sertifikātu un apstiprinājumu īsu izklāstu publicēšana Eiropas Kopienu Oficiālajā Vēstnesī būtiski neuzlabo jautājuma caurskatāmību, jo tas jau pietiekoši nodrošināts citiem līdzekļiem; tā kā publicēšana tādējādi nav būtiska un var tikt pārtraukta,
IR PIEŅĒMUSI ŠO DIREKTĪVU.
1. pants
Ar šo turpmāk minētās direktīvas groza šādi.
1. Padomes Direktīva 71/316/EEK (1971. gada 26. jūlijs) par dalībvalstu tiesību aktu tuvināšanu attiecībā uz kopīgiem noteikumiem, ko piemēro metroloģiskās kontroles mērinstrumentiem un metodēm [3], kurā jaunākie grozījumi izdarīti ar Direktīvu 87/355/EEK [4]:
I pielikumā svītro 5.1. punktu un 5.3. punktā svītro atsauci uz 5.1. punktu.
2. Padomes Direktīva 76/767/EEK (1976. gada 27. jūlijs) par dalībvalstu tiesību aktu tuvināšanu attiecībā uz kopīgiem noteikumiem, ko piemēro spiedtvertnēm un to inspekcijas metodēm [5], kurā jaunākie grozījumi izdarīti ar Direktīvu 87/354/EEK [6]:
I pielikumā svītro 4.1. punktu un 4.3. punktā svītro atsauci uz 4.1. punktu.
3. Padomes Direktīva 79/196/EEK (1979. gada 6. februāris) par dalībvalstu tiesību aktu tuvināšanu attiecībā uz elektrisko aprīkojumu, kas paredzēts lietošanai potenciāli eksplozīvās vidēs, izmantojot noteiktus aizsardzības veidus [7], kurā jaunākie grozījumi izdarīti ar Direktīvu 84/47/EEK [8]:
svītro 6. panta 2. punktu un 7. panta 1. apakšpunktā svītro atsauci uz 6. pantu.
4. Padomes Direktīva 84/528/EEK (1984. gada 17. septembris) par dalībvalstu tiesību aktu tuvināšanu attiecībā uz kopīgiem noteikumiem par celšanas un mehāniskās pārvietošanas ierīcēm [9], kurā jaunākie grozījumi izdarīti ar Direktīvu 87/354/EEK:
svītro I pielikuma 5.1. punktu un 5.3. punkta atsauci uz 5.1. punktu.
5. Padomes Direktīva 84/530/EEK (1984. gada 17. septembris) par dalībvalstu tiesību aktu tuvināšanu attiecībā uz kopīgiem noteikumiem ierīcēm, kurās izmanto gāzveida kurināmo, šo ierīču drošības un kontroles ierīcēm, kā arī to uzraudzības metodēm [10], kurā jaunākie grozījumi izdarīti ar Direktīvu 87/354/EEK:
svītro I pielikuma 5.1. punktu un 5.3. punkta atsauci uz 5.1. punktu.
6. Padomes Direktīva 84/532/EEK (1984. gada 17. septembris) par dalībvalstu tiesību aktu tuvināšanu attiecībā uz kopīgiem noteikumiem celtniecības mašīnām un iekārtām [11], kurā jaunākie grozījumi izdarīti ar Spānijas un Portugāles Pievienošanās aktu:
svītro I pielikuma 4.1. punktu un 4.3. punktā atsauci uz 4.1. punktu.
2. pants
Šī direktīva ir adresēta dalībvalstīm.
Briselē, 1988. gada 21. decembrī

Labels: 3